James Clavell
Store norske leksikon,Språk og litteratur,Litteratur i verden,Nord- og Mellom-Amerikas litteratur,USAs litteratur,USAs litteratur 1950-2000
James Clavell var en britisk-amerikansk forfatter, filmregissør og produsent som ble født i Australia. Han deltok i den andre verdenskrig, og satt flere år i japansk fangenskap.
Forfatterskap Clavell skrev filmmanus, blant annet til The Fly (1958) og The Great Escape (Den store flukten, 1963). Han regisserte og produserte kinosuksessen To Sir with Love (De ustyrlige, 1967) med Sidney Poitier. Flere av romanene hans henter sitt stoff fra Sørøst-Asia, og mange av dem er blitt internasjonale bestselgere. Av hans verk kan nevnes King Rat (1962; filmatisert 1965), Shogun (1975; fjernsynsserie 1980; norsk oversettelse Shogun, 1987) og Noble House (1980; norsk oversettelse Noble house Hongkong; fjernsynsserie 1988). Han skrev også diktsamlinger og skuespill. Flere verker Tai-Pan (1966; norsk oversettelse Tai-Pan, 1982)  Whirlwind (1986)  Gai-Jin (1993) Les mer i Store norske leksikon USAs litteratur Film i USA Teater i USA Eksterne lenker nekrolog over Clavell (The Independent) Clavells bøker i Open Library Clavell på norsk: bøker i Nasjonalbiblioteket